Tide Buss Haugesund

Tide Buss Haugesund AS er et tidligere norsk busselskap i Tide-konsernet. Selskapet ble opprettet 8. mars 2005 som Haugaland Buss AS da HSD Buss og Gaia Buss sammen vant anbud om busskjøringen på Haugalandet med oppstart 1. januar 2006. 1. november 2006 ble de to morselskapene fusjonert til Tide Buss, og da fikk også Haugaland Buss sine busser Tide-logoen. Navnendringen skjedde først sommeren 2007. Før anbudet var busskjøringen på Haugalandet fordelt mellom Nettbuss Vest på Karmøy, HSD Buss i Haugesund, Tysvær, Vindafjord og Ølen og Suldal Billag i Sauda og ved Sand- og Saudafjorden. Man må ikke forveksle Haugaland Buss med det tidligere Haugaland Billag, som hadde busskjøringen i Haugesund, Tysvær og deler av Vindafjord før de ble kjøpt opp av HSD Buss.

1. januar 2011 overtok morselskapet Tide Buss trafikken til Tide Buss Haugesund i et nytt anbud, og overtok dermed hele virksomheten. Selskapet ble innfusjonert i Tide Buss noen måneder senere og opphørte som eget selskap.

Referanser 

Tidligere norske busselskaper
Haugalandet
Selskaper etablert i 2006
Selskaper opphørt i 2011
Tide
Kollektivtransport i Rogaland
Rogalands samferdselshistorie